
1. [bookmark: _Ref90868378]Iepirkuma nosaukums 
Jaunas vieglās automašīnas iegāde Ķekavas vidusskolas autoskolas vajadzībām.
2. Iepirkuma identifikācijas numurs un veids
Iepirkuma identifikācijas numurs: Nr. ĶNP 2026/51. Iepirkuma procedūra – atklāts konkurss saskaņā ar Publisko iepirkumu likuma (turpmāk – PIL) 8. panta pirmās daļas 1. punktu un 39. pantu, Ministru kabineta 2017. gada 28. februāra noteikumu Nr.107 “Iepirkuma procedūru un metu konkursu norises kārtība” prasībām, turpmāk – iepirkums. Pretrunu gadījumā starp iepirkuma nolikumā noteikto un PIL noteikto, noteicošais ir PIL.
3. Pasūtītāja nosaukums, adrese un citi rekvizīti
	Pasūtītāja nosaukums
	Ķekavas novada pašvaldība

	Pasūtītāja adrese
	[bookmark: _Hlk223520170]Gaismas iela 19 k-9-1, Ķekava, Ķekavas novads, LV-2123

	Nodokļu maksātāja reģistrācijas kods
	90000048491

	Tālruņa numurs
	+371 67935803

	E-pasta adrese
	iepirkumi@kekava.lv

	Pasūtītāja profila adrese
	https://www.eis.gov.lv/EKEIS/Supplier/Organizer/271

	Bankas rekvizīti
	AS “SEB banka”

	Bankas kods
	UNLALV2X

	Konta numurs
	LV62UNLA0050014272800



4. Kontaktpersonas
Kontaktpersona par iepirkuma nolikumu: Solvita Vīksniņa, tālruņa numurs: 25666038, 8488, e-pasta adrese: iepirkumi@kekava.lv.
Kontaktpersona par iepirkuma tehnisko specifikāciju: Guntars Kāknēns, tālruņa numurs: 29526272, 8488, e-pasta adrese: iepirkumi@kekava.lv.
5. Iepirkuma priekšmeta apraksts, apjoms, atbilstošākais CPV kods vai kodi
5.1. Līguma ietvaros ir jāveic jaunas vieglās automašīnas piegāde, saskaņā ar nolikuma un tehniskās specifikācijas prasībām. Vienlaicīgi ar transportlīdzekļa nodošanu, piegādātājs iesniedz pircēja pārstāvim ar transportlīdzekļa kvalitāti un reģistrāciju saistītos dokumentus. Transportlīdzeklim jābūt tādā tehniskā un juridiskā stāvoklī, lai pircējs to varētu lietot nekavējoties bez jebkādiem ierobežojumiem.
5.2. Iepirkuma nomenklatūra (CPV kods): 34110000-1 (vieglie automobiļi).
6. Iepirkuma priekšmeta daļas, to apjoms un piedāvājumu iesniegšanas noteikumi iepirkuma priekšmeta daļās
6.1. Iepirkuma priekšmets nav sadalīts daļās. Pretendentam jāiesniedz piedāvājums par pilnu iepirkuma priekšmeta apjomu. 
6.2. Piedāvājumu variantu iesniegšana nav paredzēta.
7. Noteikumi attiecībā uz vispārīgo vienošanos
Nav attiecināms.
8. Iepirkuma līguma izpildes laiks un vieta
8.1. Līguma izpildes laiks: 3 mēneši no abpusēja līguma parakstīšanas brīža.
8.2. [bookmark: _Hlk124102081]Līguma izpildes vieta: Gaismas iela 9, Ķekava, Ķekavas novads, LV-2123.
8.3. Līgums tiks slēgts atbilstoši nolikuma 6. pielikumā dotajai līguma formai. 
8.4. Līgums tiks slēgts pēc apstiprinājuma saņemšanas par finanšu līdzekļu pieejamību.
9. Piekļuve iepirkuma dokumentiem, papildu informācijas sniegšana un informācijas apmaiņa
9.1. Pasūtītājs nodrošina brīvu un tiešu elektronisku piekļuvi iepirkuma dokumentiem un visiem papildus nepieciešamajiem dokumentiem Elektronisko iepirkumu sistēmas (turpmāk – EIS) e-konkursu apakšsistēmas tīmekļvietnē https://www.eis.gov.lv/EKEIS/Supplier/Organizer/271.
9.2. Ja pretendents ir laikus pieprasījis papildu informāciju par iepirkuma dokumentos iekļautajām prasībām, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
9.3. Papildu informāciju pasūtītājs nosūta pretendentam, kas uzdevis jautājumu, un vienlaikus ievieto šo informāciju EIS e-konkursu apakšsistēmas tīmekļvietnē https://www.eis.gov.lv/EKEIS/Supplier/Organizer/271, kur ir pieejami iepirkuma dokumenti, norādot arī uzdoto jautājumu.
9.4. Ieinteresēto pretendentu pienākums ir pastāvīgi sekot tīmekļvietnes https://www.eis.gov.lv/EKEIS/Supplier/Organizer/271 iepirkuma profilā publicētajai informācijai.
9.5. Informācijas apmaiņa starp pasūtītāju un pretendentu notiek elektroniski, EIS e-konkursu apakšsistēmā.
10. Piedāvājumu iesniegšanas un atvēršanas vieta, datums un laiks
10.1. Piedāvājumu iesniegšanas veids – elektroniski[footnoteRef:1].  [1: 	Informāciju par to, kā ieinteresētais pretendents var pieteikties kā nolikuma saņēmējs e-konkursu apakšsistēmā izsludinātajās iepirkuma procedūrās – https://www.eis.gov.lv/EIS/Publications/PublicationView.aspx?PublicationId=883


] 

10.2. Piedāvājumi jāiesniedz termiņā un laikā, kas noteikts pasūtītāja profilā, šī iepirkuma sadaļā, EIS vietnē http://www.eis.gov.lv/EKEIS/Supplier/procurement/176220.
10.3. Piedāvājumi tiek atvērti termiņā un laikā, kas noteikts pasūtītāja profilā, šī iepirkuma sadaļā, EIS vietnē http://www.eis.gov.lv/EKEIS/Supplier/procurement/176220.
10.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
10.5. Ārpus EIS e-konkursu apakšsistēmas iesniegtie piedāvājumi netiek atvērti un neatvērti tiek nosūtīti atpakaļ iesniedzējam.
11. Ieinteresēto piegādātāju sanāksmes norises vieta, datums un laiks
11.1. Pasūtītājs nav paredzējis rīkot ieinteresēto piegādātāju sanāksmi. Pasūtītājs, saskaņā ar Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 11. punktu, rīkos ieinteresēto piegādātāju sanāksmi, ja ne vēlāk kā 10 (desmit) dienas pirms piedāvājumu iesniegšanas termiņa pēdējās dienas, tas būs saņēmis rakstiski vismaz divu ieinteresēto piegādātāju priekšlikumus rīkot ieinteresēto pretendentu sanāksmi. Katram ieinteresētajam piegādātājam tiks rīkota atsevišķa sanāksme.
11.2. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. 
11.3. Sanāksmes gaita tiek protokolēta un protokols vienas darba dienas laikā tiek publicēts EIS e-konkursu apakšsistēmā.
12. Prasības attiecībā uz piedāvājuma noformējumu un iesniegšanu
12.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
12.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā iepirkuma sadaļā ievietotās formas vai nolikuma pielikumus;
12.1.2. elektroniski aizpildāmos dokumentus elektroniski noformējot ārpus EIS e-konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu/nolikuma pielikumu paraugiem);
12.1.3. elektroniski noformēto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu/nolikuma pielikumu paraugiem, kā arī dokumenta atvēršanas un nolasīšanas iespējām).
12.2. Noformējot piedāvājumu, pretendents ievēro, ka:
12.2.1. piedāvājuma dokumenti ir jānoformē atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskais un finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
12.2.2. pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
12.2.3. piedāvājuma dokumentus paraksta pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām, vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms;
12.2.4. ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar iepirkumu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
12.3. Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos EIS pieejamos rīkus.
12.4. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
12.5. Piedāvājums sastāv no šādiem elektroniski noformētiem un parakstītiem dokumentiem:
12.5.1. pretendenta pieteikums dalībai iepirkumā saskaņā ar nolikuma 2. pielikumu;
12.5.2. kvalifikācijas dokumenti;
12.5.3. tehniskais piedāvājums;
12.5.4. finanšu piedāvājums.
12.6. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
12.7. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
12.8. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 “Dokumentu izstrādāšanas un noformēšanas kārtība”.
12.9. Piedāvājums jāizstrādā latviešu valodā. Svešvalodā izstrādātiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents. 
12.10. Pretendents nedrīkst veikt izmaiņas EIS e-konkursu apakšsistēmā iepirkuma profilā publicēto veidņu struktūrā, t.sk., dzēst vai pievienot rindas vai kolonnas.
12.11. Piedāvājums jāizstrādā tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
12.12. Pretendents iesniedz parakstītu piedāvājumu. Piedāvājumu paraksta pretendenta amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvarojuma dokumentu. Ja piedāvājumu iesniedz personu apvienība, piedāvājumu paraksta visas personas, kas ietilpst apvienībā, vai arī šo personu pilnvarotais pārstāvis.
12.13. Ja piedāvājumu iesniedz pretendentu apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo pretendentu apvienību vai personālsabiedrību, kā arī katras personas atbildības sadalījumu.
13. Prasības piedāvājuma nodrošinājumam
Piedāvājuma nodrošinājums netiek paredzēts. 
14. Priekšapmaksa 
Priekšapmaksa netiek paredzēta.
15. [bookmark: _Hlk220607416]Prasības līguma saistību izpildes nodrošinājumam
Nav attiecināms.
16. Prasības garantijas laika nodrošinājumam
Nav attiecināms.
17. PIL 42. pantā noteikto pretendentu izslēgšanas gadījumu pārbaude
Iepirkuma komisija izslēdz pretendentu no turpmākās dalības iepirkumā, kā arī neizskata pretendenta piedāvājumu, iestājoties PIL 42. panta otrās daļas 1., 2., 3., 4., 5., 6., 7., 10., 11., 12., 13. un  14. punktā un/vai Starptautisko un Latvijas Republikas nacionālo sankciju likuma 111. pantā norādītajiem izslēgšanas gadījumiem. Iepirkuma komisija pārbauda izslēgšanas gadījumus PIL un Starptautisko un Latvijas Republikas nacionālo sankciju likumā noteiktajā kārtībā.
18. PIL 43. panta noteiktā uzticamības nodrošināšanas pārbaude
Ja iepirkuma komisija konstatē, ka pretendents būtu izslēdzams no dalības iepirkumā, pamatojoties uz PIL 42. panta otrās daļas 1., 4., 5., 6., 7., 10., 11., 12., 13. un 14.  punktā minētajiem izslēgšanas iemesliem, tai skaitā saistībā ar personālsabiedrības biedru, ja pretendents ir personālsabiedrība, personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, pretendenta patieso labu guvēju, un nav piemērojami PIL 42. panta ceturtās daļas 2., 3., 4. punktā noteiktie izņēmumi, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43. panta noteikumiem. 
19. Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām
	Nr.p.k.
	Izvirzītā prasība
	Iesniedzamais dokuments (vai vairāki)

	19.1.
	Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LV) Komercreģistrā vai līdzvērtīgā reģistrā ārvalstīs. Fiziskām personām uz iepirkuma līguma slēgšanas brīdi jābūt reģistrētām LV Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs.
	Informāciju par pretendentu, kurš ir reģistrēts LV Komercreģistrā, pasūtītājs pārbauda LV Uzņēmumu reģistra mājaslapā (skat. www.ur.gov.lv/?a=936&z=631&v=lv).

Ja pretendents (personu grupa) uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu dokumenta (saistību rakstu, (protokolu, vienošanos vai citu dokumentu) kopiju, kas apliecina, ka piegādātāju apvienības dalībnieki uzņemsies solidāru atbildību līguma izpildē.

Fiziskām personām – LV Valsts ieņēmumu dienesta nodokļu maksātāja reģistrācijas apliecības apliecināta kopija.

Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju.

	19.2.
	Pretendentam pēdējo 3 (trīs) gadu laikā (t.i., 2023., 2024., 2025. un 2026. gadā līdz piedāvājuma iesniegšanas dienai) ir pieredze  vismaz 2 (divu) iepirkuma priekšmetam līdzvērtīgu transportlīdzekļu piegādē.
Par iepirkuma priekšmetam līdzvērtīgu transportlīdzekli tiks uzskatīts C – Kompaktās klases transportlīdzeklis.

	Jāiesniedz pretendenta profesionālās pieredzes apliecinājums, norādot klientu nosaukumu, kontaktpersonu, veiktās piegādes aprakstu un apjomu. Kopā ar apliecinājumu jāiesniedz vismaz viena pozitīva atsauksme no klienta.
Pasūtītājam ir tiesības pārliecināties par sniegto informāciju, sazinoties ar norādīto kontaktpersonu.

	19.3.
	Pretendentam, ja tam tiks piešķirtas līguma slēgšanas tiesības, pirms transportlīdzekļa piegādes ir jānodrošina transportlīdzekļu tirdzniecības vieta, kas reģistrēta normatīvajos aktos noteiktajā kārtībā un atbilst Ministru kabineta 2007. gada 18. decembra noteikumu Nr. 876 "Transportlīdzekļu un to numurēto agregātu tirdzniecības noteikumi" prasībām. Tirdzniecības vietai jābūt reģistrētai Ceļu satiksmes drošības direkcijā.
	Ceļu satiksmes drošības direkcijas transportlīdzekļu tirdzniecības vietas reģistrācijas apliecības kopija vai sadarbības partnera transportlīdzekļu tirdzniecības vietas reģistrācijas apliecības kopija un pretendenta apliecinājums par šīs tirdzniecības vietas izmantošanu līguma izpildei vai apliecinājums, ka līguma slēgšanas tiesību piešķiršanas gadījumā pretendents nodrošinās normatīvo aktu prasībām atbilstošu un CSDD reģistrētu transportlīdzekļu tirdzniecības vietu.

	19.4.
	Pretendentam ir automašīnu ražotāja vai izplatītāja (pārstāvja) oficiāls apliecinājums, ka pretendents ir tiesīgs pārdot konkrētā ražotāja automašīnas un uzņemties garantijas saistības, nodrošināt garantijas un pēcgarantijas servisa apkalpošanu Latvijā.
	Apliecinājums (kopija), kas izdots attiecīgajam pretendentam un apliecinājums dod tiesības pārdot konkrētā ražotāja automašīnas un uzņemties garantijas saistības, nodrošināt garantijas un pēcgarantijas servisa apkalpošanu Latvijā.

	19.5.
	Pretendents ir tiesīgs veikt piedāvāto automašīnu garantijas apkalpošanu, vai arī tam ir noslēgta vienošanās ar citu komersantu par piedāvāto automašīnu garantijas apkalpošanu Rīgas pilsētas administratīvajā teritorijā, un servisi atrodas ne tālāk kā 30 km rādiusā no Ķekavas novada pašvaldības Centrālās administrācijas ēkas, kas atrodas Gaismas ielā 19 k-9-1, Ķekavā, Ķekavas novadā, LV-2123.
	Apliecinājums (kopija), kas izdots attiecīgajam pretendentam, ka tas ir tiesīgs veikt piedāvāto automašīnu garantijas apkalpošanu.



	Prasības attiecībā uz pretendenta apakšuzņēmējiem



	19.6.
	Pretendents savā piedāvājumā norāda apakšuzņēmējus un katram šādam apakšuzņēmējam izpildei nododamo iepirkuma līguma daļu.

	Pretendentam jāiesniedz: 
a) apakšuzņēmēju saraksts, saskaņā ar iepirkuma nolikuma 5. pielikumu;
b) apakšuzņēmēja apliecinājums brīvā formā par tā gatavību veikt tam izpildei nododamo līguma daļu saskaņā ar iepirkuma nolikuma 5. pielikumu. 
Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību.
PIL 63. panta trešās daļas izpratnē par saistīto uzņēmumu uzskata kapitālsabiedrību, kurā, saskaņā ar koncerna statusu noteicošajiem normatīvajiem aktiem, apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā.




20. Prasības attiecībā uz pretendenta iesniedzamo tehnisko piedāvājumu
	Nr.p.k.
	Prasības
	Iesniedzamā informācija

	20.1.
	Pretendents piedāvājumam pievieno tehnisko piedāvājumu.
	Tehniskais piedāvājums jāizstrādā un jānoformē atbilstoši iepirkuma tehniskajai specifikācijai/tehniskajam piedāvājumam (1. pielikums). 





	20.2.
	Pretendents iesniedz automašīnu darbmūža ekspluatācijas izmaksas.
	Atbilstoši Iepirkumu uzraudzības biroja tīmekļvietnē ievietotajam kalkulatoram “Transportlīdzekļa darbmūža ekspluatācijas izmaksu aprēķina kalkulators” https://info.iub.gov.lv/transport-calculator (4. pielikums).



21. Prasības attiecībā uz pretendenta iesniedzamo finanšu piedāvājumu
	Nr.p.k.
	Prasības
	Iesniedzamā informācija

	21.1.
	Pretendents piedāvājumam pievieno finanšu piedāvājumu.
	Finanšu piedāvājums jānoformē atbilstoši iepirkuma finanšu piedāvājuma formai (3. pielikums). 
Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē piegādātu iepirkuma priekšmetā minētās preces.



22. Noteikumi, kā personu apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām
22.1. Gadījumā, ja personu apvienībai piešķirtas līguma slēgšanas tiesības, pasūtītājs prasīs, lai tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par personu apvienības dalībnieku atbildības sadalījumu, ja tas nepieciešams līguma noteikumu sekmīgai izpildei. 
22.2. Atbilstību kvalifikācijas prasībām, kas izvirzītas saskaņā ar PIL 45. un 46. pantu, pretendents kā personu apvienība var apliecināt kopumā.
23. Prasība pretendentam iesniegt pakalpojumu sniegšanā iesaistīto apakšuzņēmēju sarakstu atbilstoši PIL 63. panta ceturtajai daļai
23.1. [bookmark: _Hlk176350525]Pasūtītājs pieprasa, lai, pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī pretendenta apakšuzņēmēju apakšuzņēmējus. 
23.2. Pasūtītājs pieprasa, lai iepirkuma līguma izpildes laikā pretendents paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
24. Eiropas vienotā iepirkuma procedūras dokumenta veidlapa, prasības tās aizpildīšanai un iesniegšanai
24.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Personu apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, kas lejupielādējams Iepirkumu uzraudzības biroja tīmekļvietnē http://www.iub.gov.lv/ vai aizpildāms elektroniski tīmekļvietnē http://espd.eis.gov.lv/. Pretendentam, iesniedzot Eiropas vienoto iepirkuma procedūras dokumentu, ir jāaizpilda pretendentam Eiropas vienoto iepirkuma procedūras dokumenta IV daļas atlases kritēriji.
24.2. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkumā, ja tas apliecina, ka tajā iekļautā informācija ir pareiza.
24.3. Pasūtītājam jebkurā iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
25. Aprites cikla izmaksu aprēķina metodika un aprēķina veikšanai nepieciešamie un iesniedzamie dati
Nav attiecināms.
26. Piedāvājumu izvērtēšanas kritēriji
Saskaņā ar PIL 51. panta trešo1 daļu, piedāvājuma izvēles kritērijs ir iepirkuma nolikumam atbilstošs saimnieciski visizdevīgākais piedāvājums, ievērojot iepirkuma nolikuma 32.1. punktā noteiktos piedāvājuma izvēles kritērijus.
27. Piedāvājumu vērtēšana un lēmuma pieņemšana par līguma slēgšanas tiesību piešķiršanu
27.1. Iepirkuma komisija pretendentu iesniegto piedāvājumu vērtēšanu veic slēgtās sēdēs saskaņā ar iepirkuma nolikuma prasībām šādos vērtēšanas posmos: piedāvājumu noformējuma, tehnisko piedāvājumu pārbaude, finanšu piedāvājumu pārbaude, kvalifikācijas dokumentu pārbaude un piedāvājuma izvēle. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, atbilstoši Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 16. punktam. 
27.2. Katrā vērtēšanas posmā vērtē tikai tos piedāvājumus, kuri nav noraidīti iepriekšējā vērtēšanas posmā.
27.3. Ja piedāvājums neatbilst kādai no iepirkuma nolikuma prasībām, tad iepirkuma komisija ir tiesīga to tālāk neizskatīt un noraidīt.
28. Piedāvājuma noformējuma pārbaude
28.1. Iepirkuma komisija pārbauda vai pretendenta iesniegtais piedāvājums atbilst iepirkuma nolikuma 12. punktā noteiktajām prasībām.
28.2. Ja piedāvājums neatbilst kādai no piedāvājumu noformējuma prasībām, iepirkuma komisija var lemt par šī piedāvājuma noraidīšanu.
29. Tehniskā piedāvājuma atbilstības pārbaude
29.1. Vērtējot tehniskos piedāvājumus, iepirkuma komisija pārbauda, vai pretendenta iesniegtais tehniskais piedāvājums atbilst nolikuma 20. punktā izvirzītājām prasībām.
29.2. Ja pretendenta iesniegtais tehniskais piedāvājums neatbilst iepirkuma nolikuma 20. punktā izvirzītajām prasībām, iepirkuma komisija lemj par piedāvājuma noraidīšanu. 
30. Finanšu piedāvājuma atbilstības pārbaude
30.1. Vērtējot finanšu piedāvājumu, iepirkuma komisija pārbauda, vai pretendenta iesniegtais finanšu piedāvājums atbilst iepirkuma nolikuma 21. punktā izvirzītājām prasībām.
30.2. Ja pretendenta iesniegtais finanšu piedāvājums neatbilst iepirkuma nolikuma 21. punktā izvirzītajām prasībām, iepirkuma komisija lemj par piedāvājuma noraidīšanu. 
30.3. Piedāvājumu vērtēšanas laikā iepirkuma komisija pārbauda, vai piedāvājumos nav aritmētisku kļūdu. Ja iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.
30.4. Iepirkuma komisija pārbauda, vai saņemtie piedāvājumi nav nepamatoti lēti, ievērojot PIL 53. pantā noteikto kārtību.
31. Pretendentu kvalifikācijas pārbaude
31.1. Pretendentu kvalifikācijas pārbaudē iepirkuma komisija pārbauda pretendenta atbilstību iepirkuma nolikuma 19. punktā noteiktajām prasībām pēc noteiktajiem un pretendenta iesniegtajiem dokumentiem.
31.2. Ja pretendenta kvalifikācija neatbilst iepirkuma nolikuma 19. punktā noteiktajām prasībām, iepirkuma komisija lemj par piedāvājuma noraidīšanu.
31.3. Pretendents tiek izslēgts no turpmākās dalības iepirkumā un piedāvājums netiek tālāk izvērtēts, ja iepirkuma komisija konstatē, ka pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju.
32. Lēmuma pieņemšana par līguma slēgšanas tiesību piešķiršanu
32.1. Komisija nosaka saimnieciski visizdevīgāko piedāvājumu katrai automašīnai atsevišķi atbilstoši šādiem kritērijiem:

	Nr.
	Vērtējamais kritērijs
	Maksimālais
punktu skaits

	P1
	Piedāvātā līgumcena EUR bez PVN
	90

	P2
	Automašīnas darbmūža ekspluatācijas izmaksas 
	10

	Kopā
	100



Punktu skaits par vērtēšanas kritēriju P1 tiek aprēķināts pēc šādas formulas:
C=P1x (A/B), kur
P1– maksimālais punktu skaits,
A – viszemākā piedāvājuma cena,
B – piedāvājuma cena, kuram aprēķina punktus;
C – attiecīgā piedāvājuma iegūtie punkti.

Punktu skaits par vērtēšanas kritēriju P2 tiek aprēķināts pēc šādas formulas:
D=P2 x (E/F), kur
P2 - maksimālais punktu skaits,
E - zemākās piedāvātās izmaksas,
F - pretendenta piedāvātās izmaksas,
D - attiecīgā piedāvājuma iegūtie punkti.

Punkti kritērijā P2 tiek piešķirti, veicot piedāvājumā piedāvātās automašīnas ekspluatācijas ietekmes uz enerģētiku un vidi novērtējumu, izvērtējot enerģijas patēriņu un oglekļa dioksīda, slāpekļa oksīdu, metānu nesaturošo ogļūdeņražu un cieto daļiņu emisiju apjomu, aprēķinos izmantojot automašīnas darbmūža nobraukumu 100 000 km (saskaņā ar Tehnisko specifikāciju).

Novērtējums jeb aprēķins tiek veikts, piemērojot Iepirkumu uzraudzības biroja tīmekļvietnē ievietoto kalkulatoru “Transportlīdzekļa darbmūža ekspluatācijas izmaksu aprēķina kalkulators” https://info.iub.gov.lv/transport-calculator.

32.2. Saimnieciski visizdevīgākais piedāvājums tiks noteikts saskaitot kritērijos P1 un P2 aprēķinātos izdevīguma punktus. Par saimnieciski visizdevīgāko piedāvājumu tiks atzīts pretendenta piedāvājums, kuram būs piešķirts vislielākais punktu skaits.
32.3. Gadījumā, ja vairākiem piedāvājumiem kopējais punktu skaits ir vienāds, tad par saimnieciski izdevīgāko tiek atzīts tas piedāvājums, kurš būs saņēmis vairāk punktus P1 kritērijā EUR bez PVN”.
32.4. Komisija par uzvarētāju atzīst pretendentu, kura piedāvājums ir ieguvis vislielāko punktu skaitu kopvērtējumā.
33. Iepirkuma līgums
33.1. Pasūtītājs slēgs iepirkuma līgumus, pamatojoties uz izraudzītā pretendenta piedāvājumu un saskaņā ar iepirkuma nolikumam pievienoto līguma projektu. Iepirkuma līguma pamatnosacījumi netiks mainīti.
33.2. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem.
33.3. Apakšuzņēmējus, uz kuru iespējām pretendents balstījies, lai apliecinātu savas kvalifikācijas atbilstību iepirkuma nolikumā noteiktajām prasībām, pretendents pēc iepirkuma līguma noslēgšanas drīkstēs nomainīt, ievērojot PIL 62. pantā paredzētos nosacījumus. 
33.4. Ja iepirkuma uzvarētājs bez attaisnojoša iemesla 10 (desmit) darba dienu laikā no dienas, kad nepastāv tiesiskie šķēršļi, un ir saņemts pasūtītāja uzaicinājums, neslēdz iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu. 
34. Iepirkuma komisijas tiesības un pienākumi
34.1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai pretendents izskaidro dokumentus, kas iesniegti iepirkuma komisijai, un uzrāda to oriģinālus.
34.2. Eiropas vienotā iepirkuma procedūras dokumenta iesniegšanas gadījumā, jebkurā iepirkuma stadijā prasīt, lai pretendents iesniedz visus dokumentus vai daļu no tiem, kas apliecina tā atbilstību iepirkuma nolikuma prasībām.
34.3. Labot aritmētiskās kļūdas pretendenta finanšu piedāvājumā.
34.4. Pieaicināt atzinumu sniegšanai neatkarīgus ekspertus ar padomdevēja tiesībām.
34.5. Jebkurā brīdī pārtraukt iepirkumu, ja tam ir objektīvs pamatojums un par to ir nosūtīts paziņojums Iepirkumu uzraudzības birojam un visiem pretendentiem.
34.6. Izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
34.7. Pieprasīt skaidrojumu par piedāvāto cenu vai izmaksām, ja piedāvājums šķiet nepamatoti lēts. 
34.8. Noraidīt nepamatoti lētu piedāvājumu.
34.9. Nodrošināt iepirkuma norisi un dokumentēšanu.
34.10. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
34.11. Citas iepirkuma komisijas tiesības un pienākumi saskaņā ar nolikumu, PIL, publisko iepirkumu regulējošiem Ministru kabineta noteikumiem un citiem normatīviem aktiem.
35. Pretendenta tiesības un pienākumi
35.1. Pirms piedāvājumu iesniegšanas termiņa beigām, grozīt vai atsaukt iesniegto piedāvājumu.
35.2. Ierosināt, lai tiek rīkota ieinteresēto piegādātāju sanāksme. 
35.3. Piedalīties piedāvājumu atvēršanas sanāksmē.
35.4. Iesniegt iesniegumu par iepirkuma pārkāpumiem PIL 68. pantā noteiktajā kārtībā.
35.5. Sniegt patiesu informāciju.
35.6. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
35.7. Noteiktā termiņā sniegt atbildes uz iepirkuma komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei un izvēlei.
35.8. No saviem līdzekļiem segt visas izmaksas, kas saistītas ar piedāvājumu izstrādāšanu, noformēšanu un iesniegšanu, neatkarīgi no iepirkuma rezultāta.
35.9. Citas pretendenta tiesības un pienākumi saskaņā ar nolikumu, PIL, publisko iepirkumu regulējošiem Ministru kabineta noteikumiem un citiem normatīviem aktiem.
36. Cita informācija
36.1. Pretendenta iesniegtais piedāvājums nozīmē pilnīgu iepirkuma nolikuma noteikumu pieņemšanu un atbildību par to izpildi.
36.2. Pēc piedāvājumu iesniegšanas termiņa beigām, pretendents nevar grozīt savu piedāvājumu.
36.3. Pretendentam ir pilnībā jāsedz piedāvājuma izstrādāšanas, noformēšanas un iesniegšanas izmaksas. Pasūtītājs neuzņemas nekādas saistības par šīm izmaksām, neatkarīgi no iepirkuma rezultāta.
36.4. Iesniegtie piedāvājumi ir pasūtītāja īpašums un tie netiek atdoti atpakaļ pretendentiem. 
36.5. Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
36.6. Iepirkuma, līguma izpildes, informācijas apmaiņas darba valoda ir latviešu valoda.
36.7. Visi iepirkuma nolikuma pielikumi ir tā neatņemamas sastāvdaļas.
37. Iepirkuma nolikuma pielikumi
37.1. 1. pielikums – Tehniskā specifikācija/Tehniskais piedāvājums
37.2. 2. pielikums – Pieteikums dalībai iepirkumā (veidne) 
37.3. 2.1. pielikums – Apliecinājums par neatkarīgi izstrādātu piedāvājumu (veidne)
37.4. 3. pielikums – Finanšu piedāvājums (veidne)
37.5. 4. pielikums – Automašīnas darbmūža ekspluatācijas izmaksas
37.6. 5. pielikums – Veidnes kvalifikācijas apliecināšanai (veidne)
37.7. 6. pielikums – Līgums (projekts)

